laion/Wikipedia-Exotic huggingface dataset:
הימלבלאו

הימלבלאו, הימלבלוי או הימלבלו (גרמנית: Himmelblau או Himmelbleu, יידיש: הימלבלוי) הוא שם משפחה יהודי-אשכנזי שפירושו מגרמנית או מיידיש שמים כחולים או הצבע תכלת. האם התכוונתם ל... עדי הימלבלוי (נולדה ב-27 בנובמבר 1984) - שחקנית ודוגמנית ישראלית. פביאן ברנרד הימלבלאו (1860-1931, קרקוב) - ביבליופיל, מו"ל ומוכר ספרים יהודי-פולני. דויד מאוטנר הימלבלאו – מתמטיקאי, יצר את פונקציית הימלבלאו. פונקציית הימלבלאו – אופטימיזציה מתמטית הקרויה על שם דויד הימלבלאו אשר יצר אותה. קופ הימלב(ל)או (Coop Himmelb(l)au) - חברת עיצוב אדריכלות קואופרטיב. הימלבלאו (שיר) – שיר פאנק רוק שבוצע על ידי להקת Die Ärzte (די ארצטה, מגרמנית: "הרופאים"); את השיר כתב פארין אורלאוב בשנת-2007. השיר הופיע באלבום "פרפקט-ברייט-הימלבלאו". הימלבלו (Himmelblå) - סדרת דרמה טלוויזיונית ששודרה ברשת NRK1 בנורווגיה, ברשת SVT בשוודיה וברשת RÚV באיסלנד. הסדרה מבוססת על הדרמה הטלוויזיונית Two Thousand Acres of Sky (בעברית: אלפיים דונם של שמיים) שנכתבה על ידי טימותי פראגר. פביאן הימלבלאו בוויקיפדיה הפולנית פונקציית הימלבלאו בוויקיפדיה האנגלית האלבום "פרפקט-ברייט-הימלבלאו" בוויקיפדיה האנגלית
תסמונת פא'נאר

ביקום הבדיוני של "מסע בין כוכבים", תסמונת פא'נאר (באנגלית: Pa'nar Syndrome) היא מחלה נוירולוגית בדיונית, קטלנית לוולקנים, המועברת ביניהם במהלך מיזוג מוחות. נכון למאה ה-22, רק חלק קטן מהוולקנים מאמינים שיש להם את היכולת ליזום מיזוג מוחות, וכי מיזוג על ידי וולקנים איננו מקובל על החברה הוולקנית הכללית. לכן, אנשים הסובלים מתסמונת פא'נאר סובלים גם מסטיגמה, בדומה לנשאי וחולי HIV. בפרק "Stigma" של "מסע בין כוכבים: אנטרפרייז", ט'פול מגלה כי נדבקה במחלה יחסית נדירה זו מחבר בכת של וולקנים בדלנים, אשר דוחה את שלטון ההיגיון, מאמצת את הרגשות ומתנסה במיזוג מוחות. האירוע התרחש בפרק "Fusion", כאשר ט'פול, ככל הנראה, מבלי להיות מודעת לסיכונים, השתתפה ברצון במיזוג מוחות, אך מאוחר יותר שינתה את דעתה והתנגדה לתהליך. בפרק העונה הרביעית "Awakening" ט'פול לומדת שהתסמונת היא תוצאה של ביצוע מיזוג מוחות על ידי אדם שלא הוכשר כראוי לעשות זאת ובניגוד להצהרות הפומביות של הפיקוד העליון של וולקן, ניתן להבריא ממחלה זו באמצעות ביצוע מיזוג מוחות על ידי וולקני מנוסה (במקרה של ט'פול, השירות ניתן על ידי הוולקנית הבכירה ט'פאו). Pa'nar Syndrome באתר Memory Alpha (ויקי מסע בין כוכבים) תסמונת פא'נאר, במסד הנתונים הקולנועיים IMDb (באנגלית) תסמונת פא'נאר, באתר Rotten Tomatoes (באנגלית) "Stigma". StarTrek.com. "Production Report: Blalock, Billingsley Carry "Stigma"". StarTrek.com. 2002-11-22.
נכסים בלתי שוטפים

בתחום החשבונאות, נכסים קבועים (באנגלית: Fixed Asset) הם נכסים המשמשים את העסק ליצירת הכנסה במשך תקופה ארוכת טווח. הנכסים אשר יכנסו תחת סעיף רכוש קבוע תלויים באופי העסקי של החברה. לדוגמה: חברה המוכרת מחשבים, כל מלאי המחשבים שבבעלותה יהיה רכוש שוטף, ואילו בחברת ביטוח, מלאי המחשבים שבבעלותה יהיה רכוש קבוע. נכסים שוטפים ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
לבוב (מחוז)

מחוז לבוב (באוקראינית: Львівська область) הוא מחוז במערב אוקראינה. בירת המחוז היא העיר לבוב. שטח המחוז היה חלק מהאיחוד הפולני-ליטאי עד לחלוקת פולין בסוף המאה ה-18 כאשר הוא עבר לאימפריה האוסטרו-הונגרית. לאחר מלחמת העולם הראשונה השטח סופח לפולין. בשנת 1939, במסגרת הסכם ריבנטרופ–מולוטוב, אזור המחוז הועבר לשליטת ברית המועצות וסופח לרפובליקה הסובייטית הסוציאליסטית האוקראינית. בשנת 1941 נכבש המחוז על ידי הוורמאכט. בקיץ 1944 שוחרר האזור מהכיבוש הגרמנים על ידי הצבא האדום. באוקטובר 1944 החלק הצפון-מערבי של המחוז הועבר לידי פולין. בפברואר 1951 בוצע שינוי גבול נוסף - העיירה בלז והכפר וריאז' הועברו מפולין לברית המועצות ונכללה בתחומי מחוז לבוב. במהלך זה, האוכלוסייה הפולנית של האזור עברה לפולין. מיולי 2020 , לאחר יישום רפורמה במחוזות משנה של אוקראינה, מחוז לבוב מחולק ל-7 מחוזות משנה כדלהלן: מדיה וקבצים בנושא לבוב בוויקישיתוף אתר האינטרנט הרשמי של לבוב ערך זה הוא קצרמר בנושא גאוגרפיה של אוקראינה. אתם מוזמנים לתרום לוויקיפדיה ולהרחיב אותו.
טרנופול (מחוז)

מחוז טרנופול (באוקראינית: Тернопільська область), הוא מחוז באוקראינה. מרכזו המנהלי הוא טרנופול, שדרכו זורם נהר סערט, יובל של הדנייסטר. פרק זה לוקה בחסר. אנא תרמו לוויקיפדיה והשלימו אותו. מחלוקת פולין הראשונה ב-1772 ועד מלחמת העולם הראשונה היה רוב מחוז טרנופול הנוכחי חלק מהאימפריה האוסטרו-הונגרית במחוז גליציה. רק הקטע הצפוני ביותר היה בגבולות רוסיה. מ-1918 עד מלחמת העולם השנייה השתייך מחוז טרנופול למדינה העצמאית החדשה של פולין. כפי שהיה מקובל בכל רחבי מערב אוקראינה, הייתה האוכלוסייה הלא אוקראינית מרוכזת בערים. לפני מלחמת העולם השנייה הורכבה אוכלוסיית המחוז מ-36% פולנים, 54% אוקראינים, ו-8% יהודים. הדבר השתנה באופן מהותי ובימינו מהווים האוקראינים כ-90% מאוכלוסיית המחוז. מיולי 2020 , לאחר יישום רפורמה במחוזות משנה של אוקראינה, מחוז טרנופול מחולק ל-3 מחוזות משנה כדלהלן: מדיה וקבצים בנושא טרנופול בוויקישיתוף אתר האינטרנט הרשמי של טרנופול טרנופול, ברשת החברתית פייסבוק טרנופול, סרטונים בערוץ היוטיוב ערך זה הוא קצרמר בנושא גאוגרפיה של אוקראינה. אתם מוזמנים לתרום לוויקיפדיה ולהרחיב אותו.
יוהאן נסטרוי

יוהאן נסטרוי (Johann Nestroy‏; 7 בדצמבר 1801 – 25 במאי 1862) היה מחזאי, פזמונאי, שחקן ובמאי אוסטרי. יוהאן נסטרוי היה זמר, שחקן ומחזאי במסורת האוסטרית הפופולרית הקלה של תקופת הבידרמאייר. הוא נולד בווינה, שם למד כסטודנט למשפטים, בין השנים 1817 - 1822, לפני שנטש את לימודיו כדי להיות זמר. הוא הצטרף לתיאטרון am קרנטנרטור, והחל את קריירת השחקן שלו בתפקיד Sarastro בחליל הקסם, 1822. לאחר שנה בתפקידי זימרה בווינה, נסע לאמסטרדם, שם הופיע בתפקידי זמרי בריטון, במשך כמה שנים בתיאטרון הגרמני המקומי. בין השנים 1825 - 1831 הוא שר ושיחק על הבמות בברנו, בגראץ, בפרשבורג ברטיסלאבה, בקלגנפורט ובערים נוספות. נסטרוי שב למולדתו וינה והחל לכתוב מחזות, וכן המשיך לבצע תפקידים על הבמות. הקריירה שלו כמחזאי זכתה להצלחה מיידית. בשנת 1833 היה מחזהו ללהיט גדול. עד מהרה הפך נסטרוי לדמות מובילה בתרבות ובחברה האוסטרית. הוא כתב קרוב ל-80 קומדיות בין השנים 1830–1850. השפעתו ניכרת ביצירותיו של המחזאי הבריטי טום סטופרד. אדולף מילר כתב מוזיקה לכ-40 קומדיות של נסטרוי. יוהאן נסטרוי נפטר בעיר גראץ באוסטריה. על שמו של נסטרוי קרויה כיכר בווינה, תחנה בלולאת הכבישים המהירים של העיר וגשר חדש במערכת התחבורה שם. פרס התיאטרון החשוב ביותר ליוצרים כותבי גרמנית נקרא על שמו "פרס נסטרוי", זהו פרס שנתי לתיאטרון גרמני. הטקס השנתי להענקתו נערך בווינה ומועבר ברשתות הטלוויזיה דוברת הגרמנית. מדיה וקבצים בנושא יוהאן נסטרוי בוויקישיתוף אתר האינטרנט הרשמי של יוהאן נסטרוי (בגרמנית) יוהאן נסטרוי, ברשת החברתית Goodreads ענת פרי, בין מכס ברוד ליוהאן נסטרוי, 22 באוקטובר 2011 איריס רחמימוב, קסמו המערער של ה"דראג" – תיאטרון חוצה-מגדר במחנות שבויים ברוסיה במלחמת העולם הראשונה, באתר Academia רשימת הפרסומים של יוהאן נסטרוי, בקטלוג הספרייה הלאומית יוהאן נסטרוי, באתר אנציקלופדיה בריטניקה (באנגלית) יוהאן נסטרוי, באתר "Find a Grave" (באנגלית) יוהאן נסטרוי (1801-1862), דף שער בספרייה הלאומית
תם גל

תֹם גל (נולד ב-2 ביוני 1991) הוא שחקן תיאטרון, קולנוע וטלוויזיה ישראלי. מוכר בשל תפקידיו בסדרה "החבר'ה הטובים" בתור נתי לוי, ובסדרת הנוער "ראש גדול" בתור יונתן בן-נון. גל נולד ברמת השרון וגדל בכפר סבא, שם התחנך בבית הספר התיכון כצנלסון את שירותו בצה"ל, בין השנים 2010–2013, עשה במודיעין חיל האוויר. בשנת 2015 החל ללמוד בבית הספר למשחק של סמינר הקיבוצים, והוא בוגר שנת 2018. בשנים 1999-2002 שיחק בתפקיד ראשי בסדרת הנוער "החבר'ה הטובים" ששודרה בערוץ הילדים במשך 3 עונות גילם נתי לוי. בשנת 2000 השתתף בסרט הטלוויזיה שביים שרון עמרני שנקרא "שלום לבן דודי" ששודרה ב-HOT3. בשנת 2002 שיחק בסרט הטלוויזיוני של HOT3 שנקרא "אבא שחור לבן" שיחק את אלישע. באותה השנה גם שיחק בסרט טלוויזיה אחר "הערב: הניצול" ששודר בערוץ 2 שיחק בתפקיד ילד עיתונים. ב-2003 שיחק בסרט הקולנוע "סימה וקנין מכשפה" גילם את ביבי ענן וענונו, נכדה של סימה וקנין. סרט זה היה מועמד לשלושה פרסי אופיר. בשנה זו השתתף גם בסדרת הטלוויזיה הקומית של הערוץ הראשון "צימרים" שיחק בתפקיד ילד. כמו כן באותה השנה גם התארח בסדרה הקומית ששודרה בערוץ 2 "ג'וני" גילם את ג׳וני בפלאשבק כשהיה ילד. בשנת 2004 השתתף בהצגה "מירל'ה אפרת" של תיאטרון בית ליסין. בשנים 2004-2007 השתתף בסדרת הנוער והילדים "ראש גדול" ששודרה בשידורי הלוויין של חברת "יס" בערוץ הילדים. בסדרה גילם את דמותו של יונתן בן נון, אחיו הקטן של תומר בן נון (אדם הירש). בשנת 2005 השתתף בפרק האיחוד של תוכנית הקאלט הישראלית "קרובים קרובים", בו גילם את נבו, נכדם של לאורה ריבלין ויהורם גאון. באותה שנה שיחק בהצגה "יומנים" של תיאטרון בית ליסין, הצגה שנמשכה עד שנת 2007. בשנת 2006 דיבב בסרט "עידן הקרח 2: נמסים מצחוק". בשנת 2007 השתתף בהצגה "האגם המוזהב". בשנת 2008 שיחק בפרק מתוך הסדרה "23FM" בטלוויזיה החינוכית הישראלית, גילם את ליאל. באותה השנה התארח בעונה השלישית של הסדרה ״אמא'לה״ ששודרה בערוץ 2 שיחק את יוסי. במהלך שנות עבודתו לקח חלק במספר סרטי סטודנטים, כשהבולט ביניהם הוא הסרט "אבות" בו שיחק את התפקיד הראשי. הסרט זכה בפרס הסרט הזר הטוב ביותר בפסטיבל סרטי הסטודנטים בהוליווד לשנת 2008. בשנת 2009 שיחק את דמותו של אושר בתוכנית "אחרי הצלצול" בגרסה הישראלית של ערוץ דיסני. בשנת 2010 השתתף בסרט "פעם הייתי" בבימויו של אבי נשר, בו גילם גל את דמותו של בני עבאדי, הסרט זכה בשני פרסי אופיר. בשנת 2011 השתתף בסרט ״בוקר טוב אדון פידלמן״. בשנת 2012 שיחק בסרט הדרמה הנועז ״הנותנת״. לאחר שסיים את שירותו הצבאי ואת לימודי המשחק, חזר להופיע ולשחק. בשנת 2018 השתתף בפיילוט לסדרת טלוויזיה חדשה בשם "עשבים שוטים" אשר זכתה בפסטיבל קולנוע דרום וכן בפסטיבל ITV בוורמונט בפרס הבימוי. באותה השנה השתתף בהצגה "אל נקמות" של התיאטרון הקאמרי. באותה השנה הופיע גם בהצגה "לשם ובחזרה" של התיאטרון העברי. בשנת 2019 החל לשחק במחזה "המלך הלך לישון". באותה השנה שיחק במיני-סדרה ״הנערים״. בשנת 2020 השתתף בסדרת הדרמה "שעת נעילה" ששודרה בכאן 11, בה גילם את פיקסמן. בשנת 2021 שיחק במחזמר "רינגו" מטעם הקאמרי. במחזמר שיחק שתי דמויות שונות, את בנימין נתניהו ואישה מבוגרת. בשנת 2022 השתתף במחזה "שלום לך ארץ" בתיאטרון הקאמרי שכתבה וביימה מוריה זרחיה. נשוי לבת-זוגו, נעם ברוך, ואב לבת. מתגוררים בכפר סבא מדיה וקבצים בנושא תם גל בוויקישיתוף תם גל, במיזם "אישים" לתיעוד היצירה הישראלית תם גל, במסד הנתונים הקולנועיים IMDb (באנגלית) תם גל, ברשת החברתית אינסטגרם
מסע בין כוכבים: אנטרפרייז - דמויות

זוהי רשימה של דמויות מסדרת הטלוויזיה "מסע בין כוכבים: אנטרפרייז".
שרן

האם התכוונתם ל... דוד שרן – לשעבר ראש לשכת ראש ממשלת ישראל רודד שרן – מדען מחשב ישראלי, פרופסור באוניברסיטת תל אביב ת'יילק שרן – דמות שגילם ג'פרי קומבס בסדרת הטלוויזיה "מסע בין כוכבים: אנטרפרייז" שרן, בירת מחוז פאקטיקה באפגניסטן סרן שירן
אריזונה קרדינלס

אריזונה קרדינלס (באנגלית: Arizona Cardinals) היא קבוצת פוטבול אמריקאית מליגת ה-NFL שבסיסה בעיר גלנדייל, הסמוכה לפיניקס שבמדינת אריזונה. הקרדינלס נוסדה בשנת 1898 בעיר שיקגו בשם שיקגו קרדינלס והיא הקבוצה המקצוענית הוותיקה ביותר, וממייסדות ליגת ה-NFL. כינוי הקבוצה וסמלה על שם ציפור השיר הקרדינל. הקבוצה זכתה פעמיים באליפות ליגת ה-NFL (טרם האיחוד עם ה-AFL), בשנים 1925 וב-1947. היא העפילה פעם אחת לסופרבול, בעונת 2008 (סופרבול XLIII) בו נוצחה על ידי פיטסבורג סטילרס. ב-1960 עברה הקבוצה לסנט לואיס שבמיזורי ונקראה סנט לואיס קרדינלס. ב-1988 עברה לאריזונה, שיחקה תחילה בטמפי ונקראה פיניקס קרדינלס. משנת 1994 נקראת בשמה הנוכחי ומשנת 2006 משחקת באצטדיון בעיר גלנדייל, אשר שינה את שמו בשנת 2018 לאצטדיון "סטייט פארם". מדיה וקבצים בנושא אריזונה קרדינלס בוויקישיתוף אתר האינטרנט הרשמי של אריזונה קרדינלס אריזונה קרדינלס, באתר אנציקלופדיה בריטניקה (באנגלית) אריזונה קרדינלס, ברשת החברתית אקס (טוויטר) ערך זה הוא קצרמר בנושא פוטבול ובנושא ארצות הברית. אתם מוזמנים לתרום לוויקיפדיה ולהרחיב אותו.
תליון

תִּלְיוֹן הוא תכשיט התלוי על שרשרת (לעיתים כחלק מעגיל). התליון מהווה חלק מהשרשרת, אך לעיתים נרכש בנפרד ממנה. התליון תלוי בקצה השרשרת וניתן להסרה ולהעברה משרשרת לשרשרת. כיום, התליון עשוי לרוב מתכת יקרה (זהב, כסף או פלטינה ואבנים יקרות). מחקרים ארכאולוגים גילו תליונים שנעשה בהם שימוש בעת העתיקה. במצרים העתיקה נהגו הפרעונים ללבוש תליון בצורת חרפושית המסמלת את עושרם וכוחם, אך השימושים בתליונים קדמו להיסטוריה, וכבר בתקופה הפרה היסטורית נהגו ללבוש תליונים. תליונים שהתגלו בעת העתיקה היו עשויים מתכת יקרה, זכוכית או צדפה, אך גם עץ. תליונים אלה ניתלו על שרשרת העשויה מתכת, או חבל. התליונים שימשו בעת העתיקה למטרות הגנה (כקמעות) אך גם לעיטור אופנתי. גם כיום שימושי התליון העיקריים הם: שימוש אופנתי (כתכשיט) שימוש הגנתי (כקמע - תליון בצורת חי) שימוש להגדרת זהות דתית (תליון בצורת סמל דתי - מגן דוד או צלב) שימוש להגדרת זהות עצמית (תליון עם שמו של אדם) פרס - תליון המוגש כאות של מסדר אבירות או כאות על הצלחה בתחרות (כגון מדליה אולימפית). תליון ומקורו כקמע תליון, באתר אנציקלופדיה בריטניקה (באנגלית)
שרשרת בטן

שרשרת בטן היא תכשיט מסוג שרשרת הנענד סביב בטנה של אישה (בשונה מהשרשרת הרגילה הנענדת סביב הצוואר). שרשראות אלה, בדומה לשרשרות צוואר, עשויות לרוב מתכת יקרה (זהב או כסף). תכשיט זה מהווה חלק מהלבוש המסורתי של רקדניות בטן. תכשיטים אלו מקורם בהודו, בתרבות עמק האינדוס. מחקרים ארכאולוגיים מראים כי שימושים ראשונים בשרשרות בטן מקורם באלף השני לפנה"ס, וגם כיום נעשה בהודו שימוש רב בשרשראות בטן על ידי נשים (ובכמה אזורים גם על ידי גברים). בקרלה שבהודו נהוג להלביש תינוקות וילדים בשרשראות בטן. מדיה וקבצים בנושא שרשרת בטן בוויקישיתוף תכשיטים בהודו שירי לרנר, מחרוזת מותניים זה כמו מכנסי "דפוק אותי"?, באתר ynet, 13 בינואר 2008
אטלנטה פלקונס

אטלנטה פלקונס (באנגלית: Atlanta Falcons - בזי אטלנטה) היא קבוצת פוטבול אמריקאית מהעיר אטלנטה במדינת ג'ורג'יה שבארצות הברית. הפלקונס משחקים בבית ה-NFC דרום של ליגת הפוטבול הלאומית (NFL). ארגון אטלנטה פלקונס הוקם ב-30 ביוני 1965 כאשר קומישינר ה NFL פיט רוזל העניק את בעלות הקבוצה לרנקין סמית. בחירת הדראפט הראשונה של אטלנטה והכללית בדראפט 1966 הייתה הליינבקר טומי נוביס ובכך הפכה אותו לשחקן הראשון בהיסטוריה של המועדון. הקבוצה נמצאת כיום תחת בעלותו של איש העסקים ארתור בלאנק שבבעלותו עוד שלוש קבוצת ספורט נוספות בעיר. לפלקונס קבוצת מעודדות הקרויה בפשטות "מעודדות אטלנטה פלקונס", ובז קמע בשם פרדי פאלקון. עונתה הראשונה של הקבוצה הייתה 1966 וב-1 באוגוסט אותה השנה שיחקה את המשחק הראשון שלה (במשחקי טרום העונה) בו היא הפסידה לפילדלפיה איגלס. לאחר שהפסידה את תישעת משחקיה הראשונים, ניצחה הקבוצה את ניו יורק ג'איינטס במשחק חוץ ובכך זכתה בניצחונה הראשון, אטלנטה סיימה את שנות ה-60 עם 12 ניצחונות בלבד. אטלנטה שיחקה בפעם הראשונה במשחק המרכזי של המחזור (משחק הפוטבול של יום שני) בשנת 1970, למרות שסיימה את העונה במאזן שלילי. שנת 1971 הייתה השנה בה אטלנטה הצליחה לראשונה להשיג מאזן חיובי במהלך העונה. בשנת 1978 הגיעה הקבוצה להישג הממשי ראשון, העפלה לפלייאוף. רק שלוש עשרה שנים לאחר הקמת המועדון. בשנת 1998, הגיעה הקבוצה להישג השיא שלה, כאשר הקוורטרבק כריס צ'נדלר והרץ האחורי ג'אמאל אנדרסון סחפו אותה לניצחון בגמר ה-NFC על המינסוטה ויקינגס הפייבוריטים וחגגו עלייה ראשונה לסופרבול. בסופרבול עצמו נגמרה החגיגה כאשר דנוור ברונקוס גברה על הפלקונס 19-34. בשנת 2001 הפאלקונס קיבלו מהסן דייגו צ'רג'רס בחירת דראפט ראשונה בסיבוב הראשון תמורת בחירת דראפט חמישית בסיבוב הראשון והתופס טים דוויט. את הבחירה הראשונה הם ניצלו כדי לקחת את הקוורטרבק מייקל ויק מווירג'יניה טק. מייקל ויק התחיל כקוורטרבק משני לכריס צ'אנדלר, ובשנת 2002 הוא היה לקוורטרבק הפותח של הקבוצה, באותה השנה מייקל ויק הוביל את הפלקונס לפליי-אוף בו הם הפסידו לפילדלפיה איגלס בגמר האזורי. במהלך משחקי קדם העונה של עונת 2003 מייקל ויק שבר אתה הרגל ולא שיחק במהלך שנים עשר המשחקים הראשונים, בסוף אותה שנה המאזן של אטלנטה היה שלילי ועמד על 5–11. ויק חזר בעונת 2004 והוביל את הפאלקונס למאזן 5–11 ולפלייאוף בו הם הפסידו שוב לפילדלפיה איגלס בגמר המחוזי. הפעם הבאה שהעפילה הקבוצה לפלייאוף הייתה בעונת 2008 בהנהגתו של הקוורטרבק הרוקי מאט ראיין. בעונת 2016 העפילה הקבוצה בפעם השנייה בתולדותיה לסופרבול. בסופרבול LI נפגשה עם ניו אינגלנד פטריוטס ולמרות שהובילה 28–3 במהלך המחצית השנייה ו-28–9 בפתיחת הרבע האחרון, הפסידה הקבוצה בהארכה, 28–34. הקבוצה אירחה את משחקיה הביתיים באצטדיון אטלנטה פולטון קאונטי, אשר שימש גם כמגרשה הביתי של קבוצת הבייסבול של העיר, האטלנטה ברייבס. בשנת 1992 עברה הקבוצה לאצטדיון ג'ורג'יה דום, שעלותו הייתה 214 מיליון דולר, והכיל 71,228 מקומות, האצטדיון אירח פעמיים את הסופרבול, בשנים: בשנת 1994 (XXVIII) ובשנת 2000 (XXXIV). בשנת 2017 עברה הקבוצה לשחק באצטדיון מרצדס-בנץ שנבנה עבורה בעלות של 1.4 מיליארד דולר. מדיה וקבצים בנושא אטלנטה פלקונס בוויקישיתוף אתר האינטרנט הרשמי של אטלנטה פלקונס (באנגלית) אטלנטה פלקונס, ברשת החברתית פייסבוק אטלנטה פלקונס, ברשת החברתית אקס (טוויטר) אטלנטה פלקונס, ברשת החברתית אינסטגרם
מגדל בגדאד

מגדל בגדאד המכונה גם מגדל הטלוויזיה של בגדאד (בערבית: برج بغداد) הוא מגדל טלוויזיה הממוקם בבגדאד בירת עיראק. גובהו של המגדל 207 מטרים והוא משמש כמגדל תקשורת וכמגדל נקודת תצפית תיירותית. בראש המגדל מסעדה מסתובבת ואזור תצפית. המגדל הוקם בשנת 1994 במקום בו ניצב קודם לכם מגדל תקשורת שנהרס במהלך מלחמת המפרץ. בעת הקמתו נקרא המגדל בשם "מגדל סדאם הבינלאומי" על שם שליט עיראק באותה עת - סדאם חוסיין. לאחר מלחמת המפרץ השנייה, בשנת 2003 וכיבוש העיר בגדאד על ידי צבא ארצות הברית נפגע המגדל בלחימה. לאחר תום הלחימה שופץ המגדל ושונה שם המגדל לשמו הנוכחי. מדיה וקבצים בנושא מגדל בגדאד בוויקישיתוף מידע על המגדל באתר Skyscraperpage.com מידע על המגדל באתר structurae
בולטימור רייבנס

בולטימור רייבנס (באנגלית: Baltimore Ravens; כינוי: רייבנס) היא קבוצת פוטבול אמריקאית מהעיר בולטימור, המשחקת בליגת ה-NFL. בעבר יוצגה העיר על ידי הקולטס, אך זו עזבה ובמקומה הגיעה ב-1996 הקליבלנד בראונס שחיפשה מגרש ביתי חדש. אוהדי הפוטבול בבולטימור לא רצו ששם העיר יהיה קשור לבראונס, ולפיכך הוחלפו צבעי הקבוצה וחברי היכל התהילה של הבראונס נשארו בקליבלנד. בשלוש העונות הראשונות לאחר הקמתה הקבוצה לא הייתה קרובה להעפיל לפלייאוף, אך בעונה הרביעית (1999) מצבה השתפר והיא החמיצה את ההעפלה בגלל משחק אחד. בעונת 2000 הצליחה הקבוצה להעפיל לסופרבול (סופרבול XXXV), שנערך בטמפה. במשחק עצמו היא גברה על ניו יורק ג'איינטס בתוצאה 34–7. ריי לואיס, שחקן ההגנה של הרייבנס, זכה בתואר MVP של משחק הסופרבול. בעונות לאחר מכן הגיעו הרייבנס שש פעמים נוספות לפלייאוף, אך לא הצליחו להעפיל עד לסופרבול. בעונת 2012 הדיחו הרייבנס את דנוור ברונקוס ואת ניו אינגלנד פטריוטס בפלייאוף, העפילו בפעם השנייה בתולדותיהם לסופרבול, (סופרבול XLVII), בו גברו על סן פרנסיסקו 49' 31-34. מדיה וקבצים בנושא בולטימור רייבנס בוויקישיתוף אתר האינטרנט הרשמי של בולטימור רייבנס בולטימור רייבנס, ברשת החברתית פייסבוק בולטימור רייבנס, ברשת החברתית אקס (טוויטר) בולטימור רייבנס, ברשת החברתית אינסטגרם בולטימור רייבנס, סרטונים בערוץ היוטיוב בולטימור רייבנס, באתר אנציקלופדיה בריטניקה (באנגלית) ערך זה הוא קצרמר בנושא פוטבול. אתם מוזמנים לתרום לוויקיפדיה ולהרחיב אותו.
פנים אל פנים

פנים אל פנים הוא שבועון לציבור הדתי שהחל לצאת לאור בישראל בשנות החמישים, ויצא לאור במשך 18 שנה[דרושה הבהרה]. את השבועון יסד, ערך והוציא לאור הרב שמואל אבידור הכהן, יחד עם אחיו, פינחס פלאי. תחילה נקרא "עין בעין" ואחר כך שינה את שמו ל"פנים אל פנים". חלק ניכר מתוכנו נכתב על ידי הכהן עצמו, בשמות בדויים, אחד מהם היה השם אבידור (אבי יעקב-דוד ורינה), שהפך לחלק משמו המלא. כמו כן הרבו לכתוב בו האח פינחס פלאי, האחות טובה (גיתית) הכהן (לימים וכטפוגל), ואביהם הרב מרדכי הכהן. השבועון נחשב לביקורתי ונשכני כלפי הממסד הדתי. תכניו הושפעו מתכני "העולם הזה", בו כתב אבידור הכהן בעילום שם, ואף שימש בו חבר מערכת. אבידור הביא אל השבועון את הגישה הביקורתית ברוח המוטו של ״העולם הזה״ - "ללא מורא וללא משוא פנים״ תוך כדי התאמתה לציבור הדתי. גישה זו נחשבה מהפכנית בעיתונות הדתית. עם זאת ועל אף שהתעוררה ביקורת מצד הממסד הדתי והחרדי, זכה השבועון לפופולריות רבה. המאמר הפותח של הגיליון הוקדש למאמר הגותי מאת גדולי ההוגים הדתיים, ובהם הרב יוסף דב סולובייצ'יק מבוסטון ופרופ' אברהם יהושע השל. עפרה לקס, הרב מהטלוויזיה - בגליון השבוע, באתר ערוץ 7, 13 בנובמבר 1987 י' רענן, הכותרת ההזויה שהכעיסה, באתר שטורעם.נט ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
רולנד סמית

רוברט רולנד סמית (באנגלית: Roland Smith ‏נולד ב-30 בנובמבר 1951) הוא סופר אמריקאי, שכותב בעיקר לנוער. אחרי שסיים את לימודיו באוניברסיטת המדינה של פורטלנד עבד סמית בגן החיות של פורטלנד, אחרי אסון הנפט של אקסון ואלדז ב- 1990 פרסם את ספרו הראשון Sea Otter Rescue - דיווח על הצלת בעלי חיים ימיים. ב- 1997 פרסם את הרומן הראשון שלו Thundercave. גם בספר זה הנושא הוא בעלי חיים. הוא פרסם כמה סדרות ספרים: סדרת I, Q ובה ארבעה ספרים וסדרת מרטי וגרייס שיצאה בין 2005 ל- 2014 ובה חמישה ספרים. הוא מתגורר בפורטלנד שבבאורגון עם אשתו וילדיו החורגים. זרועות תמנון (באנגלית: Tentacles) סדרת רצי האבן (באנגלית: Storm Runners) השיא (באנגלית: Peak) ארוחת בוקר עם סוקרטס (באנגלית: Breakfast with Socrates) היהלום שבכתר (באנגלית: SHATTERPROOF), ששייך לסדרת הקהילים נגד הווספרים, סדרת ההמשך של סדרת 39 רמזים. ספריו של סמית זכו בפרסי ספר השנה בקולורדו, נבדה ודרום קרולינה. אתר האינטרנט הרשמי של רולנד סמית רולנד סמית, ברשת החברתית פייסבוק רולנד סמית, ברשת החברתית אקס (טוויטר) רולנד סמית, ברשת החברתית Goodreads
The Truth About Love

The Truth About Love הוא אלבום האולפן השישי של הזמרת האמריקאית פינק. האלבום יצא לאור ב-14 בספטמבר 2012. תחילה האלבום לא זכה להצלחה כלל בזמן הוצאת הסינגל הראשון הנקרא, "(Blow Me (One Last Kiss". לאחר מכן יצא הסינגל השני הנקרא "Try", אשר זכה לביקורות טובות. השיר מדבר על רצון של בן אדם להמשיך במשהו למרות הכישלון, כשם השיר "Try" מלשון לנסות שוב ושוב עד שמגיעים למטרה. לאחר שהאלבום התחיל להצליח בשילוב הוצאת הסינגל השני יצא מהאלבום הסינגל השלישי הנקרא "Just Give Me a Reason", אשר זכה להצלחה עולמית והפך במהרה לאחד משלושת השירים המצליחים ביותר של הזמרת עד היום כאשר הצליח להגיע לראש מצעד הבילבורד הוט 100 ולצבור ב-YouTube קרוב ל-700 מיליון צפיות ולהפוך לשיר הנצפה ביותר של הזמרת ולאחד מהנצפים ביותר בכל הזמנים. לאחר יציאת הסינגל השלישי האלבום צבר הצלחה עצומה ברחבי העולם והביא עמו עוד שלושה סינגלים אחרים אשר לא זכו להצלחה כמו שלושת הסינגלים הקודמים. האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2012, וסיכום האלבומים של העשור השני. כתב העת בילבורד דירג את האלבום במקום ה-93 ברשימתם "100 האלבומים הטובים ביותר של העשור השני". אתר האינטרנט הרשמי של The Truth About Love מידע על האלבום The Truth About Love באתר MusicBrainz מידע על האלבום The Truth About Love באתר AllMusic האלבום The Truth About Love באתר Discogs האלבום The Truth About Love באתר ספוטיפיי גרג, בוץ' ווקר, ג'ון היל, ח'ליל, אמיל, בילי מאן, מקס מרטין, דן וילסון, דוד שולר The A. V. Club, The 50 best albums of the 2010s, The A.V. Club, ‏2019-11-20 (באנגלית)
צופן - מרכזי טכנולוגיה עילית

צופן - מרכזי טכנולוגיה עילית בע"מ הוא חברה לתועלת הציבור הממוקמת בנצרת ובכפר קאסם. מטרת הארגון היא קידום חברה משותפת בישראל באמצעות פיתוח ההייטק בחברה הערבית. צופן פועלת לטיפוח כוח אדם מיומן בחברה הערבית, לשילוב אלפי אקדמאים ערבים לתעשייה, ולהקמת מרכזי הייטק ביישובים ערבים כמנוף לפיתוח כלכלי, הפחתת העוני וליצירת חיבור בלתי אמצעי בין ערבים ויהודים אזרחי ישראל. צופן הקימה את ״המועצה הציבורית לקידום הייטק בחברה הערבית״, אשר ראשיה הם דדי פרלמוטר, ופרופ׳ זיאד חנא. צופן נוסדה בנצרת ב-2008 על ידי סמדר נהב, יזמית טכנולוגית מתעשיית ההיי-טק, סמי סעדי, רואה חשבון עצמאי ויוסי כותן, מנהל בכיר בתעשיית ההיי-טק. אחרי שבחנו את חסרונם של ערבים בתעשיית הטכנולוגיה העילית, וההדרה הכמעט מוחלטת שלהם מההשתתפות במנוע הצמיחה הכלכלי של ההייטק, החליטו השלושה שהכנסת ההיי-טק ישירות לקהילה הערבית תאפשר אינטגרציה של ערבים אזרחי ישראל אל תוך התעשייה, ותמצב את התעסוקה בהיי-טק כמנוף לצמיחה כלכלית וכן תגרום לשגשוג בחברה הערבית בישראל. יו"ר חבר המנהלים הוא ד"ר רמזי חלבי, ראש מועצת דלית אל-כרמל לשעבר. על ידי יצירה של מרכזי היי-טק במרכזי אוכלוסייה ערביים, צופן מקדמת התפתחות כלכלית ושוויון ומקדמת חברה משותפת, שוויונית וצודקת בישראל. החזון של צופן כולל יצירת מסה קריטית של עובדים ערבים בתעשייה ושל תעשייה ביישובים ערבים שישנו ססטוס קוו, ישברו סטראוטיפים, ויאפשרו התנסות בחיים אזרחיים משותפים בין ערבים ויהודים. שינויים אלה יהיו הבסיס ליצירת הזדמנויות שוות לערבים בהיי-טק ואף מעבר לכך - יקדמו את הכלכלה הערבית ואיתה יחד את כלכלת ישראל. צופן פועלת בתווך שבין הממשלה, המגזר השלישי והמגזר הפרטי תוך חיבור ביניהם. צמיחה משמעותית של העסקת ערבים בהיי-טק בישראל. יצירת מרכזי תעסוקה בהיי-טק ביישובים ערבים בישראל. הבאת מימון ותוכניות ממשלתיות לקדם העסקה של ערבים בהיי-טק. חשיפה להיי-טק בתיכונים ובמוסדות להשכלה גבוהה. הכשרה, מנטורינג והשמה של מהנדסים ערבים בחברות היי-טק. תמיכה בעיריות ערביות בבואן ליצור מרכזי תעסוקה בהיי-טק. חשיפת חברות ישראליות לאפשרויות וליתרונות שבשילוב עובדים ערבים וביצירת מקומות עבודה בהיי-טק ביישובים ערבים. קידום מדיניות ותוכניות ממשלתיות, בין היתר: להקמת מרכזי היי-טק בערים ערביות, להגדלת כוח האדם מיומן בהיי-טק, ולהקצאת מסלולי הכשרה והשמה לשילוב עובדים ערבים בהיי-טק. אתר האינטרנט הרשמי של צופן - מרכזי טכנולוגיה עילית סרט המתאר את מהפכת ההייטק בנצרת שעשתה צופן, סרטון באתר יוטיוב צופן - מרכזי טכנולוגיה עילית, באתר "גיידסטאר ישראל" קרן צוריאל הררי, ליעד ליבנה, "רוב התיכוניסטים הערבים שלמדו אלקטרוניקה ומחשבים לא ידעו מה זה הייטק", באתר כלכליסט, 28 ביוני 2019 הגר בוחבוט, כולם רוצים חתיכה מבועת ההייטק בנצרת, באתר ynet, 26 ביולי 2019 אמיתי זיו, "באים אלי מועמדים עם 4–5 הצעות עבודה": כך זינק מספר ההיי-טקיסטים הערבים, באתר TheMarker‏, 12 בספטמבר 2019 בילי פרנקל, הטובים להייטק: הפרויקט שמעודד תלמידים מהמגזר הערבי להשתלב בתחום, באתר ynet, 20 בספטמבר 2019